Չիլիի օրինակը ցույց է տալիս, որ ճիշտ որդեգրված տնտեսական բարեփոխումները կենսաթոշակային համակարգում ի զորու են կատարել դրական փոփոխություններ երկրի և՛ տնտեսական, և՛ սոցիալական հարցերում, երկիրը դարձնել գրավիչ ներդրումների համար և դառնալ առաջինը տարածաշրջանում։ Այս գործընթացը, իհարկե, պահանջում է տասնյակ տարիների աշխատանք, և Չիլին դեռ շատ մարտահրավերներ ունի երկրի ներսում։